b"\n_START_ARTICLE_\nGustav Fischer\n_START_PARAGRAPH_\nSi Gustav Adolf Fischer (3 Marso 1848 \xe2\x80\x93 11 Nobyembre 1886) ay isang Aleman na manggagalugad sa Africa. Isinunod sa kaniyang pangalan ang ilang pangalan ng hayop na kaniyang natuklasan, kasama rito ang Fischer's lovebird.\n_START_SECTION_\nTalambuhay\n_START_PARAGRAPH_\nSi Gustav Fischer ay ipinanganak sa Barmen, Germany. Noong 1876, sum\xc3\xa1ma siya sa ekspedisyon ni Clemens Denhardt sa Zanzibar, kung saan siya nanirahan b\xc3\xadlang manggag\xc3\xa1mot. Nang sumunod na taon, kaniyang ginalugad ang Wituland at ang kinatitirhan ng mga Oromo. Noong 1878, pinagpatuloy niya ang kaniyang paglalakbay patungong Wapokomoland at sinundan ang Ilog Tana patungong Massa._NEWLINE_Sa pagtataguyod ng Geographical Society ng Hamburg dinalaw niya ang mga Maasai noong 1882 at nap\xc3\xa1sok ang wawa ng Ilog Pangani patungong Lawa ng Naivasha. Pinigilan siya ng mga Maasai na magpatuloy pa. G\xc3\xa1mit ang pondo ng kapatid ni Wilhelm Junker, isang manggagalugad na kasama nina Emin Pasha at Gaetano Casati na nawal\xc3\xa2 sa Equatoria, pinamunuan niya ang isang ekspedisyong sasaklolo sa mga ito, ngunit napilitan siyang bumalik makaraang umabot sa Lawa ng Victoria. Sandaling panahong lang mat\xc3\xa1pos makabalik ng Germany noong 1886, namatay si Fischer dulot ng lagnat na may pagsusuk\xc3\xa1 na nakuha niya sa kaniyang paglalakbay."